**Robert Morton Newburgh «Bob» Tisdall** (født 16. mai 1907 i Nuwara Eliya, Ceylon (i dag Sri Lanka), død 27. juli 2004 i Nambour, Queensland, Australia) var en allsidig friidrettsutøver som konkurrerte for Irland.

Bob Tisdall vokste opp i Nenagh i grevskapet Tipperary. Han studerte i Cambridge, og konkurrerte blant annet på 400 yards, 100 yards hekk, lengde og i kulestøt.

I 1932 kvalifiserte han seg til det irske OL-laget. Etter at han hadde satt irsk rekord på 440 yards hekk med 54,2 sekunder, ble han tatt ut til OL 1932 i Los Angeles for å delta på 400 meter hekk og i tikamp.

OL 1932
-------

31. juli 1932 vant Tisdall sitt kvalifiseringsheat på 400 meter hekk med tiden 54,8. Senere samme dag seiret han også i semifinalen, denne gang på tiden 52,8. Finalen ble arrangert 1. august. Med i feltet var OL-vinneren fra 1924, amerikaneren Morgan Taylor, som også var verdensrekordinnehaver med tiden 52,0. Med i finalefeltet var også OL-vinneren fra 1928, briten David Burghley.

Resultatlisten ble slik:

1. Robert Tisdall, Irland – 51,7
2. Glenn Hardin, USA – 51,9
3. Morgan Taylor, USA – 52,0
4. David Burghley, Storbritannia – 52,2

Robert Tisdall var dermed OL-vinner. Tiden ble imidlertid ikke anerkjent som verdensrekord, siden han hadde revet den siste hekken. Om lag en time etter finalen på 400 meter hekk vant Patrick O’Callaghan gull i sleggekast, så 1. august 1932 er den største dagen i irsk friidretts historie. Fem dager etter hekkefinalen ble Tisdall nummer fem i tikamp.

Fire år senere vant Glenn Hardin OL-gull på 400 meter hekk. Dermed hadde alle de fire fremste i finalen i 1932 tatt OL-gull på denne distansen.

Etter 1932
----------

I 1934 utvandret Tisdall til Sør-Afrika, der han arbeidet som lærer. Senere bodde Tisdall i Kenya, Rhodesia, Tanzania og Irland. I 1969 dro han til det sørlige Australia, der han slo seg ned som farmer. I 2000 deltok Tisdall i det olympiske fakkelstafetten.

OL-medaljer
-----------

* 1932 USAs flagg Los Angeles - Gull **Gull** i friidrett, 400 meter hekk

Referanser
----------

1. 1 2   Dictionary of Irish Biography, oppført som Robert Morton Newburgh (Bob) Tisdall, Dictionary of Irish Biography-ID 009367[Hentet fra Wikidata]

Kilder
------

* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999.

Eksterne lenker
---------------

* (en) Bob Tisdall – Olympics.com Rediger på Wikidata

* (en) Bob Tisdall – Olympic.org Rediger på Wikidata

* (en) Bob Tisdall – Olympedia Rediger på Wikidata

* (en) Bob Tisdall – Sports-Reference (OL-resultater – arkivert) Rediger på Wikidata

* (en) Bob Tisdall – Track and Field Statistics Rediger på Wikidata

| * v
* d
* r
De olympiske ringer Olympiske mestere på 400 m hekk, menn |
| --- |
| 
* **1900:**: John Tewksbury
* **1904:**: Harry Hillman
* **1908:**: Charles Bacon
* **1920:**: Frank Loomis
* 1924: Morgan Taylor
* 1928: David Burghley
* 1932: Bob Tisdall
* 1936: Glenn Hardin
* 1948: Roy Cochran
* 1952: Charles Moore
* 1956: Glenn Davis
* 1960: Glenn Davis
* 1964: Rex Cawley
* 1968: David Hemery
* 1972: John Akii-Bua
* 1976: Edwin Moses
* 1980: Volker Beck
* **1984:**: Edwin Moses
* 1988: Andre Phillips
* **1992:**: Kevin Young
* 1996: Derrick Adkins
* **2000:** Angelo Taylor
* **2004:**: Félix Sánchez
* **2008:**: Angelo Taylor
* **2012:**: Félix Sánchez
* **2016:**: Kerron Clement
* **2020:**: Karsten Warholm

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Dictionary of Irish Biography **·** VIAF **·** GND **·** ISNI
 |